**დანართი №1**

**პროგრამის შინაარსი**

|  |  |
| --- | --- |
| **პროგრამის სახელწოდება (ქართულად და ინგლისურად)** | ბიზანტიური ფილოლოგია  Byzantine Philology |
| **მისანიჭებელი კვალიფიკაცია (ქართულად და ინგლისურად)** | ბიზანტიური ფილოლოგიის ბაკალავრი  Bachelor of Byzantine Philology |
| **პროგრამის მოცულობა კრედიტებით და მათი განაწილება** | **ფილოლოგიის ბაკალავრის აკადემიური ხარისხის მისანიჭებლად საჭირო 240 ECTS კრედიტი ნაწილდება შემდეგნაირად:**  **50 ECTS** კრედიტი ეთმობა ჰუმანიტარულ მეცნიერებათა ფაკულტეტის ყველა სტუდენტისათვის სავალდებულო ე.წ. საფაკულტეტო სასწავლო კურსებს.  **120 ECTS** კრედიტი განკუთვნილია სტუდენტის მიერ არჩეული ძირითადი (მაპროფილებელი) სპეციალობისათვის (საბაკალავრო პროგრამისათვის).  **60 ECTS** კრედიტის ფარგლებში სტუდენტს შეუძლია მისთვის სასურველი დამატებითი საბაკალავრო პროგრამის (სპეციალობის) არჩევა. დამატებითი პროგრამის არჩევა შესაძლებელია როგორც ძირითადი სპეციალობის განმახორციელებელ ჰუმანიტარულ მეცნიერებათა ფაკულტეტზე, ისე თსუ–ს სხვა ფაკულტეტებზეც. დამატებითი პროგრამის არ არჩევის შემთხვევაში სტუდენტს შესაძლებლობა აქვს 60 კრედიტი გამოიყენოს თავისი ან სხვა საბაკალავრო პროგრამის სასწავლო კურსების/მოდულების შესაწავლად (ეს შეიძლება იყოს მისი ძირითადი ან დამატებითი სპეციალობის, მისივე ფაკულტეტის რომელიმე სხვა სპეციალობის, სხვა ფაკულტეტის ამა თუ იმ სპეციალობის საგანი/მოდული. საგნის ასარჩევად დაბრკოლება შეიძლება გახდეს ამ საგნის შესწავლის წინაპირობა, ან ადამიანური და მატერიალური რესურსებიდან გამომდინარე მსმენელთა რაოდენობის შეზღუდვა, ან ამ საგანზე დარეგისტრირებულ სტუდენტთა სიმცირე).  დამატებითი პროგრამის არ არჩევის შემთხვევაში  სტუდენტს შეუძლია კრედიტების გარკვეული რაოდენობა (მაქს. 40 კრედიტი) გამოიყენოს უცხო ენის შესასწავლად ან უცხო ენის ცოდნის გასაღრმავებლად.  **10 ECTS** კრედიტი განსაზღვრულია ე.წ. თავისუფალი კრედიტებისთვის (სტუდენტს ეძლევა შესაძლებლობა, რომ თავისი პროფესიული თუ პიროვნული განვითარების მიზნით, მთელი უნივერსიტეტის მასშტაბით აირჩიოს ნებისმიერი სასწავლო კურსი (მათ შორის უცხო ენა).  **ძირითადი (მაპროფილებელი) სპეციალობის 120 ECTS კრედიტი ნაწილდება შემდეგნაირად:**  **20 ECTS** კრედიტი განკუთვნილია ე.წ. საკომპეტენციო კურსებისათვის (იგულისხმება ძირითადი ფილოლოგიური კომპეტენციები), **80 ECTS** კრედიტი ეთმობა სპეციალობის სავალდებულო სასწავლო კურსებს, მათ შორის **10 ECTS** კრედიტი – საბაკალავრო ნაშრომს, **20 ECTS** კრედიტი – სპეციალობის არჩევით საგნებს. |
| **სწავლების ენა** | სწავლების ენა არის ქართული. |
| **პროგრამის ხელმძღვანელი/ხელმძღვანელები /კოორდინატორი** | პროგრამის ხელმძღვანელი: პროფ. თინა დოლიძე,  კონსულტანტი ფილოლოგიის დოქტორი მაგდა მჭედლიძე |
| **პროგრამაზე დაშვების წინაპირობა** | საქართველოს მოქალაქეებისთვის: ერთიანი ეროვნული გამოცდები. უცხო ქვეყნის მოქალაქეებისთვის: კანონმდებლობით დადგენილი განსხვავებული წესი. |
| **საგანმანათლებლო პროგრამის მიზანი** | **ბიზანტიური ფილოლოგიის საბაკალავრო პროგრამის მიზანია** ბიზანტიური ფილოლოგიის სპეციალისტების მომზადება საზოგადოების ინტელექტუალური განვითარებისა და შრომის ბაზრის მოთხოვნების გათვალისწინებით და კურსდამთავრებულების აღჭურვა როგორც ბიზანტიურ ფილოლოგიასთან, ისე ზოგადად ჰუმანიტარულ და ფილოლოგიურ მეცნიერებებთან დაკავშირებული უახლესი და მულტიდისციპლინური ცოდნით, დარგობრივი და ზოგადი (ტრანსფერული) უნარებით, რომ მათ შეძლონ:   1. ბიზანტიური სამყაროს ენობრივი, ლიტერატურული, ისტორიულ-კულტურული თავისებურებების - როგორც ევროპული ცივილიზაციის საწყისების - გააზრება სინქრონულ და დიაქრონულ ჭრილში; 2. ბიზანტიური ლიტერატურის ნიმუშების თარგმნა ბიზანტიური (შუა საუკუნეების) ბერძნული და შუა საუკუნეების ლათინური ენებიდან ქართულად და, ამგვარად, წვლილის შეტანა საზოგადოების კულტურული განვითარების პროცესში; 3. ბიზანტიური ლიტერატურის ძირითადი პრობლემატიკის, კონცეპტუალური და სტილისტური თავისებურებების ანალიზი, ქართული თარგმანებისთვის ენათმეცნიერული და ლიტერატურათმცოდნეობითი კომენტარების მომზადება; 4. სხვადასხვა ჟანრისა და შინაარსის (მხატვრული, პუბლიცისტური, სამეცნიერო და სხვ.) ტექსტების რედაქტირება პროგრამის ფარგლებში გამომუშავებული ფილოლოგიური კომპეტენციების გამოყენებით; 5. მასმედიის სფეროში, არასამთავრობო ორგანიზაციებსა და საჯარო სექტორში, სასულიერო-საგანმანათლებლო პროფილის ორგანიზაციაში საქმიანობა საბაკალავრო პროგრამის ფარგლებში შეძენილი არა მხოლოდ ბიზანტიურ ფილოლოგიასთან, არამედ ზოგადად ჰუმანიტარულ და ფილოლოგიურ მეცნიერებებთან დაკავშირებული ცოდნის, სხვადასხვა (კოგნიტური, მეთოდოლოგიური, ტექნოლოგიური, სისტემური, საკომუნიკაციო, სოციალური და სხვ.) უნარების გამოყენებით.   ბიზანტიური ფილოლოგიის საბაკალავრო პროგრამა იძლევა ფართო ჰუმანიტარულ–ფილოლოგიურ განათლებას, ხოლო პროგრამის მულტიდისციპლინური პროფილის გამო კურსდამთავრებულებს აქვთ არა მხოლოდ ბიზანტიური ფილოლოგიის, არამედ ჰუმანიტარულ და სოციალურ მეცნიერებათა პროფილით სწავლის გაგრძელების შესაძლებლობა.  ბიზანტიური ფილოლოგიის სპეციალობის კურსდამთავრებულთა თეორიული ცოდნა და პრაქტიკული საქმიანობა ხელს შეუწყობს როგორც ბიზანტიური კულტურული ღირებულებების შესწავლასა და ბიზანტიური ფილოლოგიის განვითარებას, ისე ქართული ლიტერატურის, ხელოვნებისა და კულტურის, საქართველოს მართლმადიდებლური იდენტობის სიღრმისეულ გააზრებას ბიზანტიური და ქრისტიანული ცივილიზაციის კონტექსტში. |
| **სწავლის შედეგები** | პროგრამის კურსდამთავრებულები შეძლებენ სწავლის გაგრძელებას მაგისტრატურის საფეხურზე, სხვადასხვა მიმართულების საგანმანათლებლო პროგრამაზე, კვალიფიკაციების ეროვნული ჩარჩოს და ევროპული კვალიფიკაციების მეშვიდე დონის შესაბამისად, შესაბამის პროგრამაზე დაშვების წინაპირობების გათვალისწინებით. |
| *ა) ცოდნა და გაცნობიერება* | 1. **განსაზღვრავს, აღწერს, მიმოიხილავს** და **აანალიზებს** ძირითად ენათმეცნიერულ, ლიტერატურათმცოდნეობით და თარგმანთმცოდნეობით თეორიებს, ბიზანტიურ (შუა საუკუნეების) ბერძნულ და შუასაუკუნეების ლათინურ ენებთან, მათ ისტორიულ-კულტურულ გარემოსთან და კონტექსტთან, ბიზანტიურ ლიტერატურასთან დაკავშირებულ საკვანძო საკითხებსა და უახლეს პრობლემატიკას, ბიზანტიური სამყაროს საღვთისმეტყველო და ფილოსოფიური აზროვნების ძირითად მახასიათებლებს. 2. **ამჟღავნებს** ბიზანტიური პერიოდის (შუა საუკუნეების) ბერძნული და შუასაუკუნეების ლათინური ენების მორფოლოგიის, სინტაქსის, ლექსიკისა და ფრაზეოლოგიის, შესაბამისი საღვთისმეტყველო ტერმინოლოგიის ცოდნას. 3. **მიმოიხილავს და აანალიზებს** ბიზანტიური ლიტერატურის განვითარების ძირითად ეტაპებს, ჟანრებს, მნიშვნელოვან ავტორებს, მათი შემოქმედების ძირითად პრობლემატიკას და კვლევის თანამედროვე მდგომარეობას, ცალკეული ნაწარმოებების კონცეპტუალურ და სტილისტურ მახასიათებლებს. |
| *ბ) უნარები* | 1. **თარგმნის** ბიზანტიური (შუა საუკუნეების) ბერძნული და შუა საუკუნეების ლათინური ენებიდან ქართულად სხვადასხვა პერიოდისა და ჟანრის, საშუალო სირთულის ტექსტს ლექსიკონების გამოყენებით, შუა საუკუნეების ბერძნული და ლათინური ენებიდან ქართულად თარგმნის თავისებურებების გათვალისწინებით. 2. **განსაზღვრავს და განასხვავებს** ანტიკურ და ბიზანტიურ კულტურას შორის არსებულ მსგავსება-განსხვავებებს. 3. **ახორციელებს** კვლევითი ხასიათის ნაშრომს შუა საუკუნეების ბერძნული და ლათინური ენების ან ბიზანტიური ლიტერატურის თემაზე, ხელმძღვანელის მეთვალყურეობით, წინასწარ განსაზღვრული მითითებების შესაბამისად. 4. შუა საუკუნეების ბერძნული და ლათინური ენების და ბიზანტიური ლიტერატურის თემაზე კვლევითი ხასიათის ნაშრომის შესრულების პროცესში **მოიძიებს და იყენებს** ქართულ და ერთ-ერთ დასავლეთ ევროპულ ენაზე არსებულ სამეცნიერო ლიტერატურას, ელექტრონულ საბიბლიოთეკო რესურსებს. 5. კრიტიკულად **აფასებს** ბიზანტიური ფილოლოგიის სფეროში როგორც პირველადი, ისე მეორადი საინფორმაციო წყაროებიდან მიღებულ ინფორმაციას, სხვადასხვა მეცნიერულ მოსაზრებას, ჰიპოთეზასა და თეორიას და **აყალიბებს** საკუთარ პოზიციას. 6. სპეციალისტებთან და არასპეციალისტებთან ზეპირი და წერილობითი კომუნიკაციისას, ბიზანტიურ ფილოლოგიასთან დაკავშირებული ინფორმაციის გადაცემის პროცესში ეფექტიანად **იყენებს** ინფორმაციულ და კომუნიკაციების ტექნოლოგიებს**.** 7. **მონაწილეობს** ბიზანტიურ ფილოლოგიასთან დაკავშირებულ **დისკუსიაში, მსჯელობს** არგუმენტირებულად და თანმიმდევრულად ქართულ ენაზე, შესაბამისი ტერმინოლოგიის გამოყენებით. |
| *გ) პასუხისმგებლობა და ავტონომიურობა* | 1. **აღიარებს და იცავს** პროფესიული ეთიკისა და აკადემიური კეთილსინდისიერების პრინციპებს. 2. **ამჟღავნებს** დამოუკიდებლად სწავლის, თვითორგანიზებისა და დროის მართვის უნარს. |
| **სწავლება-სწავლის მეთოდები** | სწავლების პროცესში გამოყენებულია დასავლეთის წამყვანი უნივერსიტეტების გამოცდილება და განათლების მეცნიერებების განვითარების უახლესი ვითარების გათვალისწინებით ჩამოყალიბებული შემდეგი მიდგომები: დისკუსია/დებატები, ჯგუფური მუშაობა, თანამშრომლობითი სწავლება, შემთხვევის ანალიზი, გონებრივი იერიში, დემონსტრირების მეთოდი, ანალიზი და სინთეზი, ახსნა–განმარტებითი მეთოდი, ელექტრონული სწავლება და სხვ. აღნიშნული მეთოდების გამოყენება ხდება ლექციის, სამუშაო ჯგუფის, სემინარის, პრაქტიკუმის, საშინაო დავალების, შუალედური შეფასების, პრეზენტაციის, რეფერატის, ესეს, თარგმანის, საბაკალავრო ნაშრომის და სხვ. ფორმატში.  სისტემატურად ეწყობა ექსკურსიები საქართველოს იმ მუზეუმებში, სადაც დაცულია ბიზანტიურ სამყაროსთან დაკავშირებული სხვადასხვა ტიპის ექსპონატები (მაგალითად, ხელნაწერთა ეროვნული ცენტრი, საქართველოს ეროვნული არქივი, საქართველოს ეროვნული მუზეუმი და სხვ.). პროგრამა ითვალისწინებს აგრეთვე საქართველოს იმ ადგილებისა და ისტორიული ძეგლების მონახულებას, რომლებიც ბიზანტიურ სამყაროს და ქართულ–ბერძნულ მრავალსაუკუნოვან ურთიერთობებს უკავშირდება.  გარდა ამისა, სასწავლო პროცესის გაღრმავებისა და გამრავალფეროვნების მიზნით ყოველწლიურად ეწყობა სტუდენტთა სამეცნიერო კონფერენციები, ლიტერატურული საღამოები, ბერძნულ სამყაროსთან დაკავშირებული მხატვრული ფილმებისა და სპექტაკლების ჩვენება და მათი განხილვა. ტარდება ექსკურსიები ბერძნულ სამყაროსთან დაკავშირებული ფილმების, სპექტაკლების, გამოფენების სანახავად. მუშაობს ანტიკური დრამის სტუდენტური სტუდია „ოდეონი“, რომლის სპექტაკლებში მონაწილეობას იღებენ ბიზანტიური ფილოლოგიის სტუდენტებიც. სტუდენტთა სამეცნიერო კონფერენციებში გამარჯვებული მოხსენებები ქვეყნდება სტუდენტთა სამეცნიერო კრებულ „მნემოსინეში“.  ქართველ პედაგოგებთან ერთად ლექციებსა და სემინარებს სისტემატურად ატარებენ საბერძნეთიდან, იტალიიდან, გერმანიიდან, დიდი ბრიტანეთიდან, კვიპროსიდან და სხვა ქვეყნებიდან მოწვეული სპეციალისტები. ბიზანტიური ფილოლოგიის საბაკალავრო პროგრამის ის წარჩინებული სტუდენტები, რომლებსაც დამატებით სპეციალობად არჩეული აქვთ ახალი ბერძნული ფილოლოგია, კვალიფიკაციის ასამაღლებლად იგზავნებიან საბერძნეთისა და კვიპროსის უმაღლეს სასწავლებლებსა და საზაფხულო სკოლებში. |
| **შეფასების სისტემა** | პროგრამის სტუდენტთა ცოდნის შეფასება ხდება „უმაღლესი საგანმანათლებლო პროგრამების კრედიტებით გაანგარიშების წესის დამტკიცების შესახებ“ საქართველოს განათლებისა და მეცნიერების მინისტრის ბრძანების N3, 05.01.07 და უნივერსიტეტში მოქმედი სასწავლო პროცესის მარეგულირებელი წესის შესაბამისად. პროგრამის სტუდენტთა დატვირთვა მოიცავს: ა) ლექციებზე დასწრებას, სასემინარო და პრაქტიკულ მეცადინეობას; ბ) დამოუკიდებელ მეცადინეობას; გ) გამოცდების მომზადება–ჩაბარებას; დ) სასწავლო–სამეცნიერო ნაშრომზე (საბაკალავრო ნაშრომი, თარგმანი, მოხსენება კონფერენციაზე და სხვ.) მუშაობას; ე) საბაკალავრო ნაშრომის დაცვას და გამოსაქვეყნებლად მომზადებას; ვ) სხვა სახის სასწავლო–სამეცნიერო საქმიანობას ბიზანტიური ფილოლოგიის საგანმანათლებლო პროგრამის სპეციფიკის გათვალისწინებით.  სტუდენტის საქმიანობის შეფასება ითვალისწინებს შუალედურ შეფასებებსა და დასკვნითი გამოცდის შეფასებას. სტუდენტის შეფასების სისტემა მოიცავს რამდენიმე კომპონენტს (დასკვნითი გამოცდა და შუალედური შეფასება სავალდებულოა). სასწავლო კურსის მაქსიმალური შეფასება განისაზღვრება 100 ქულით. დასკვნითი გამოცდის შეფასების მაქსიმალური ქულა შესაძლებელია განისაზღვროს არანაკლებ 30 და არაუმეტეს 40 ქულით. დასკვნითი სემესტრული გამოცდის ჩატარების სავალდებულო ფორმაა წერითი ან კომბინირებული წერა/ზეპირი გამოცდა. დასკვნით გამოცდაზე გასვლის უფლება ეძლევა სტუდენტს, რომელსაც შუალედური შეფასებებისა და დასკვნითი გამოცდის მაქსიმალური ქულის გათვალისწინებით შესაძლებელია დაუგროვდეს 51 ქულა.  სტუდენტთა ცოდნის შეფასების პროცესში გამოყენებული შეფასების მეთოდები სრულ შესაბამისობაშია როგორც მთლიანად პროგრამით, ისე მისი ცალკეული კომპონენტით/სასწავლო კურსით/მოდულით განსაზღვრულ სწავლის შედეგებთან, შესაბამის დარგობრივ და ზოგად (ტრანსფერულ) უნარებთან და კომპეტენციებთან. სასწავლო კურსების შეფასების ფორმები და კრიტერიუმები მოცემულია შესაბამის სილაბუსებში.  შეფასების სისტემა უშვებს ხუთი სახის დადებით შეფასებას:  ა) (A) ფრიადი –შეფასების 91-100 ქულა;  ბ) (B) ძალიან კარგი – მაქსიმალური შეფასების 81-90 ქულა;  გ) (C) კარგი – მაქსიმალური შეფასების 71-80 ქულა;  დ) (D) დამაკმაყოფილებელი – მაქსიმალური შეფასების 61-70 ქულა;  ე) (E) საკმარისი – მაქსიმალური შეფასების 51-60 ქულა;  არსებობს ორი უარყოფითი შეფასება:  ვ) (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით ხელახლა გამოცდაზე გასვლის უფლება;  ზ) (F) ჩაიჭრა – მაქსიმალური შეფასების 40 ქულა და ნაკლები, სტუდენტს მნიშვნელოვანი სამუშაო აქვს ჩასატარებელი, ანუ საგანი ახლიდან აქვს შესასწავლი. |
| **დასაქმების სფეროები** | ბიზანტიური ფილოლოგიის საბაკალავრო პროგრამის ფარგლებში შეძენილი მრავალმხრივი დარგობრივი და ზოგადი (ტრანსფერული) უნარების დახმარებით, საინფორმაციო–ბიბლიოგრაფიული, სარედაქტორო, სარეფერენტო, მეთოდიკური, მხატვრულ–კრიტიკული საქმიანობისათვის კურსდამთავრებულს საშუალება ექნება დასაქმდეს მთარგმნელობით ცენტრში, სასწავლო და სამეცნიერო–კვლევითი პროფილის მქონე ორგანიზაციაში (ასისტენტად, ლაბორანტად და სხვ.), გამომცემლობაში, მასობრივი ინფორმაციის საშუალებებში (პრესა, ტელევიზია, რადიო, ინტერნეტ–გამოცემები და სხვ.), სხვადასხვა პროფილის ფონდში, არასამთავრობო ორგანიზაციასა და სახელმწიფო სექტორში, კერძო კომპანიაში, სასულიერო–საგანმანათლებლო ცენტრებში და სხვ. |
| **სწავლის საფასური საქართველოს მოქალაქე და უცხო ქვეყნის მოქალაქე სტუდენტებისათვის** | პროგრამის სწავლის წლიური საფასური საქართველოს მოქალაქე სტუდენტებისთვის შეადგენს 2250 ლარს. |
| **პროგრამის განხორციელებისათვის საჭირო ადამიანური და მატერიალური რესურსი** | პროგრამის განხორციელებაში მონაწილეობს უნივერსიტეტის აკადემიური პერსონალი და შესაბამისი კვალიფიკაციის მქონე მოწვეული ლექტორები, რომელთაც აქვთ ბიზანტიური ფილოლოგიის საბაკალავრო პროგრამის სწავლის შედეგების გამომუშავებისთვის აუცილებელი კომპეტენცია, პროგრამის პროფილის შესაბამისი აკადემიური ხარისხი, სწავლების, კვლევისა და პროფესიული საქმიანობის გამოცდილება.  კერძოდ, ბიზანტიური ფილოლოგიის საბაკალავრო პროგრამას წარმართავს:  პროფ. თინა დოლიძე, პროფ. ლევან გიგინეიშვილი, ასისტ. პროფ. თამარ აფციაური; მოწვეული ლექტორები: ფილოლოგიის დოქტორი მაგდა მჭედლიძე, ფილოლოგიის დოქტორი გვანცა კოპლატაძე, ფილოლოგიის მაგისტრები ანა ქირია და თამარ კოშორიძე. |
| **პროგრამის ფინანსური უზრუნველყოფა** | ბიზანტიური ფილოლოგიის საბაკალავრო პროგრამის ფინანსური უზრუნველყოფა ხდება ჰუმანიტარულ მეცნიერებათა ფაკულტეტის ბიუჯეტიდან, რომელიც თსუ–ს ბიუჯეტის შემადგენელ ნაწილს წარმოადგენს. სწორედ საფაკულტეტო ბიუჯეტი უზრუნველყოფს პროგრამის განხორციელებაში ჩართული აკადემიური პერსონალისა და მოწვეული ლექტორების შრომის ანაზღაურებას, პროგრამის მატერიალურ–ტექნიკური ბაზის მოვლასა და განვითარებას.  გარდა ამისა, დაფუძნებულია ივანე ჯავახიშვილის სახელობის თბილისის სახელმწიფო უნივერსიტეტის კლასიკური ფილოლოგიის, ბიზანტინისტიკისა და ნეოგრეცისტიკის განვითარების ფონდი, რომელიც ფუნქციონირებს საქართველოში საბერძნეთის საელჩოს, საბერძნეთის უწყვეტი განათლების, რელიგიურ საქმეთა და მეცნიერების სამინისტროს, საბერძნეთის საგარეო და კულტურის, კვიპროსის განათლებისა და კულტურის სამინისტროების, სხვადასხვა ბერძნული ფონდებისა და ორგანიზაციების დახმარებით. აღნიშნული ფონდის მხარდაჭერით ინსტიტუტთან არსებული საგამომცემლო პროგრამა „ლოგოსი“ უზრუნველყოფს სასწავლო პროცესს უახლესი ქართულენოვანი სახელმძღვანელოებითა და ლექსიკონებით, რომლებსაც პროგრამის განმახორციელებელი აკადემიური და მოწვეული პერსონალი ამზადებს. |
| **დამატებითი ინფორმაცია**  **(საჭიროების შემთხვევაში)** | --- |

**აკრედიტაციის შემდგომ პერიოდში განხორციელებული ცვლილებები:**

|  |  |  |
| --- | --- | --- |
| **N** | **ცვლილება** | **ცვლილების საფუძველი** |
| 1 | შემცირდა ცალკეული სასწავლო კურსების ფარგლებში გასავლელი საკითხებისა და მასალის მოცულობა. სასწავლო კურსების შინაარსი გახდა უფრო რეალისტური. | მოქმედი პროგრამა შეფასდა პროგრამის განხორციელებაში ჩართული აკადემიური და მოწვეული პერსონალის, სტუდენტების და კურსდამთავრებულების მიერ. სამუშაო შეხვედრებისა და განხილვების დროს ლექტორებმა, ხოლო ფოკუს ჯგუფში სტუდენტებმა აღნიშნეს, რომ სილაბუსებში მოცემული მასალა იყო არარეალისტური და არ შეესაბამებოდა სტუდენტების იმ დატვირთვას, რაც განსაზღვრული იყო სასწავლო კურსებისთვის განსაზღვრული კრედიტებით. |
| 2 | შეიცვალა სწავლის შედეგების ფორმირების პრინციპები და კონცეფცია. | 2019 წელს დამტკიცდა კვალიფიკაციების ეროვნული ჩარჩო, ხოლო 2021 წელს - ენის დაუფლების დარგობრივი მახასიათებელი. გარდა ამისა, პროგრამის განახლების პროცესში გამოყენებულ იქნა ბრიტანეთის ხარისხის უზრუნველყოფის სააგენტოს ეგიდით მომზადებული დარგობრივი მახასიათებელი, რომელიც დამტკიცდა 2022 წლის მარტში. |
| 3 | პროგრამა გამდიდრდა ელექტრონული სასწავლო რესურსებით და მომზადდა ელექტრონული სასწავლო კურსები. | კოვიდ 19 პანდემიის პირობებში განხორციელებული ელექტრონული სწავლების პროცესი. |
| 4 | განახლდა სილაბუსებში გამოყენებული სასწავლო მასალები. | პროგრამის განმახორციელებელი პერსონალის სამეცნიერო-კვლევითი საქმიანობა და სხვადასხვა სახის პუბლიკაციები (მონოგრაფიები, სტატიები, სახელმძღვანელოები, თარგმანები, ლექსიკონები და სხვ.), თსუ-ს ბიბლიოთეკის მიერ შეძენილი უახლესი ლიტერატურა და სამეცნიერო პერიოდული გამოცემები, პანდემიის გამო გაზრდილი ღია წვდომა უახლეს უცხოენოვან ლიტერატურაზე. |
| 5 | ცალკეულ სასწავლო კურსში შეიცვალა შუალედური გამოცდების რაოდენობა (ორის მაგივრად გახდა ერთი). | პროგრამის განმახორციელებელმა ლექტორებმა შეაჯამეს განვლილი წლები და მივიდნენ იმ დასკვნამდე, რომ მეორე შუალედური გამოცდა ნაკლებ ეფექტიანია და სტუდენტის მიერ შესაბამისი სწავლის შედეგების მიღწევის შეფასება უმჯობესია განხორციელდეს არა შუალედური გამოცდით, არამედ შეფასების სხვა მეთოდებით. ანალოგიური იყო პროგრამის კოლეგიალური შეფასების ფარგლებში მიღებული რჩევაც. |
| 6 | შეიცვალა მისანიჭებელი კვალიფიკაციის ფორმულირება. | 2019 წელს დამტკიცდა განახლებული კვალიფიკაციების ეროვნული ჩარჩო და კლასიფიკატორი, რის გამოც საჭირო გახდა მისანიჭებელი კვალიფიკაციის ფორმულირების ცვლილება. |
| 7 | გაიზარდა სტუდენტის საბოლოო გამოცდაზე დაშვების მინიმალური ზღვარი. | ცვლილება განაპირობა თსუ-ს პროგრამების გარე შეფასების ფარგლებში მიღებულმა რეკომენდაციამ. |